section_heading: Objašnjenje
paragraph_text: Pojam kroatofobija postoji u hrvatskim rječnicima,<ref>Kroatofobija, Hrvatski jezični portal, Novi Liber ali se relativno rijetko koristi. Prvo zabilježeno korištenje riječi hrvatofobija - u engleskom obliku croatophobia - nalazi se u knjizi Tomáša G. Masaryka, "The Spirit of Russia: studies in history, literature and philosophy" iz 1919. godine; tu Masaryk opisuje Marxovu odbojnost i mržnju prema Hrvatima (te Česima i Rusima) zbog gušenja revolucije 1848. godine. Marxovu mržnju prema Hrvatima, Masaryk naziva kroatofobijom (croatophobia, spominje taj češki autor na istom mjestu termine "czechophobia" i "russophobia", kao mržnje koje Marx predlaže "revolucionarnim" Nijemcima, Mađarima i Poljacima, prema pripadnicima ovih drugih "reakcionarnih" naroda).<ref>"The Spirit of Russia: studies in history, literature and philosophy", G. Allen & Unwin Limited, 1919., str. 458